ΤΟ NETFLIX ΠΑΡΟΥΣΙΑΖΕΙ
2011 ΠΡΟΑΣΤΙΟ ΤΗΣ ΔΑΜΑΣΚΟΥ, ΣΥΡΙΑ
-Έχασες! -Έκανες ζαβολιά!
Όχι!
Να ξέρεις, δεν είναι δείπνο. Είναι πάρτι γενεθλίων-έκπληξη.
-Σε μισώ. -Μόνο μην τους το χαλάσεις.
Έκπληξη!
Γιατί δεν ξαφνιάστηκες;
Μου φαίνεται ότι το ήξερες, μικρή.
Όχι βέβαια. Πού να το ξέρω;
Χρόνια πολλά, αγάπη μου.
Ευχαριστώ, μαμά.
Πήγαινε στο δωμάτιό σου ν' αλλάξεις τώρα.
Λοιπόν, ας φάμε. Σερβιριστείτε.
Η συριακή επανάσταση ξεκινά.
Όλος ο κόσμος στους δρόμους
ζητά την απομάκρυνση του προέδρου Μπασάρ αλ-Άσαντ στη Δαμασκό.
Σουνίτες και Αλαουίτες μαζί…
Σάρα, τι κάνεις εκεί; Έλα να χορέψεις.
-Σ' ένα λεπτό. -Τι κοιτάς;
Μια ομάδα Συρίων γυναικών φωνάζει…
Σου έχω πει να μην τα βλέπεις αυτά.
Είναι η πραγματικότητα.
Τυνησία, Αίγυπτος, Λιβύη, τώρα κι εδώ.
Σου είπα, αυτά δεν γίνονται στη Συρία.
Η οργή γιγαντώνεται…
Έλα, αγάπη μου.
-Δεν θέλω, το πάρτι είναι βαρετό. -Έλα, για την αδερφή σου.
Θείε, έλα!
Πείτε όλοι "τυρί".
Τυρί!
Δοξάζω τον Θεό που μ' ευλόγησε ν' αναστήσω τρεις δυνατές κόρες,
πιο δυνατές από χίλιους γιους.
Αλλά μην ξεχνάμε πόσο τυχερές είναι κι αυτές που μ' έχουν μπαμπά
και προπονητή.
Άντε πάλι.
Πριν από δύο βδομάδες, στους αγώνες πρόκρισης για το Εθνικό Πρωτάθλημα,
η Γιούσρα βελτίωσε το προσωπικό ρεκόρ της στα 100 μέτρα πεταλούδα.
Συγχαρητήρια, Γιούσρα!
Κι η Σάρα κέρδισε στον προκριματικό.
Η Σάρα είναι πεισματάρα και αρχηγός σαν εμένα.
Αλλά η Γιούσρα έχει πειθαρχία, δύναμη και επιμονή.
Είναι η δύναμή μου.
Κι εγώ;
Εσύ, Σαέντ, αγαπημένη μου,
είσαι η μικρή μου πολεμίστρια.
Αγαπητοί καλεσμένοι, θα είμαι ο πρώτος πατέρας στην ιστορία
που κι οι τρεις κόρες του θα κολυμπήσουν στους Ολυμπιακούς.
2015 ΤΕΣΣΕΡΑ ΧΡΟΝΙΑ ΑΡΓΟΤΕΡΑ
-Ο ξάδερφός σου δεν είναι αυτός; -Νιζάρ!
Νιζάρ!
-Πώς πάει; -Καλά. Βάλε κάτι για μας.
-Τι; -Βάλε κάτι για μας, έλα.
-Πόσα δίνεις; -Θα σε κεράσω σφηνάκι.
Για σας!
Έλα, Σάρα, δώσ' του!
Να σε δω.
Αυτό απαγορεύεται!
Όχι, αλήθεια, αυτό απαγορεύεται!
Είναι αργά. Πάμε σπίτι.
Γιατί;
Έχουμε πισίνα στις 6:00.
Βρίσκεις ότι υπάρχει λόγος να προπονούμαστε πια;
-Να πάω στους Ολυμπιακούς. -Τους Ολυμπιακούς;
Και για ποιον θα κολυμπήσεις;
Η χώρα μας τελείωσε.
Πάει η Συρία, δεν το πρόσεξες;
Νωρίς είναι ακόμα.
Τι έγινε;
-Τι; -Σκοτώθηκε η Ραζάν Χαντάντ.
Σε βομβαρδισμό.
Είναι σε όλο το Facebook.
Θεέ μου…
Και την είδα πρόσφατα.
Βλέπεις;
Ένας λόγος παραπάνω να πάμε σπίτι.
Ένας λόγος παραπάνω να γλεντήσουμε.
Σάρα, πρόσεχε! Μπες μέσα.
Μου σπας τα νεύρα. Χάλα, βοήθησέ με, ξέρεις τώρα.
Ραζάν Χαντάντ, δεν θα σε ξεχάσουμε ποτέ!
Γεια!
Γεια σου, κούκλα.
Τι λέει, κορίτσια;
Ελάτε να πιούμε κάτι μαζί. Δεν σας αρέσει η φάτσα μου;
Τι έγινε, σας πέφτουμε λίγοι;
Μισώ να ζω σ' αυτήν τη γειτονιά.
Πού ήσασταν εσείς;
Δεν αργήσατε λίγο απόψε;
Σάρα, ήσυχα. Πρόσεχε.
Δώσ' μου τα κλειδιά.
Θα ξυπνήσεις τους γονείς.
Λούλου.
Τι κάνεις, γλυκό μου;
Μη φοβάσαι.
Καληνύχτα, καλό μου.
Ξέρετε τι ώρα είναι;
Ξέρετε τι θα 'κανε ο μπαμπάς αν το μάθαινε;
Συγγνώμη.
Έμαθες για τη Ραζάν Χαντάντ;
Τα 'μαθα.
Ο Θεός να την αναπαύει και να δίνει δύναμη στη μάνα της.
Έλα, αγάπη μου. Ώρα για ύπνο. Έχεις προπόνηση το πρωί.
Τι χρόνο έκανα;
Είσαι κουρασμένη.
Τι χρόνο έκανα, μπαμπά;
"Κόουτς". Τα λέμε σπίτι.
Ο Μάικλ Φελπς στα 100 μ. πεταλούδα.
Πάει για έβδομο Ολυμπιακό χρυσό. Ο Φελπς στη διαδρομή πέντε.
Είδες; Η κίνηση του βραχίονα μετράει, όχι η κλοτσιά.
Το ξέρεις πως ήταν 15 χρονών όταν πήγε στο Σίδνεϊ;
Αλλά έρχεται ο Φελπς!
Ο νεότερος Αμερικανός κολυμβητής που πήγε σε Ολυμπιάδα.
Το κατάφερε! Νέο Ολυμπιακό ρεκόρ.
Αληθινός αθλητής γίνεσαι μόνο αν ονειρεύεσαι την Ολυμπιάδα.
Εσύ δεν θα μας εκπροσωπήσεις στο Εθνικό Πρωτάθλημα αυτήν τη φορά.
Η Γιούσρα και η Άρουα έκαναν καλύτερους χρόνους.
Όλα πάνε ρολόι για τον Μάικλ Φελπς εδώ στο Πεκίνο.
-Η Χάλα έφυγε για Αμβούργο. Γερμανία. -Τι;
-Μόνη, χωρίς τους δικούς της. -Γιατί δεν μας το είπε;
Θα κάνει αίτηση για οικογενειακή επανένωση.
Όταν είσαι ανήλικος, ζητάς να έρθουν κι οι δικοί σου.
Απίστευτο που δεν μας το είπε.
Αηδία.
Θα το ποστάρω!
Ή μάλλον όχι. Θα χάσω φόλοουερς.
Ταυτότητες.
Περιμένω.
Ομάρ;
Από την Ντούμα; Τι δουλειά έχεις εδώ;
Γιατί γελάς εσύ;
Απαγορεύεται και να γελάμε τώρα;
Δώσ' μου την ταυτότητά σου.
Σας παρακαλώ, δεν ήταν ασέβεια.
Σκασμός εσύ.
Δεν το έκανα από ασέβεια.
Πολλά λες. Κατάλαβες;
Σήκωσε τα χέρια.
-Έτσι κάνεις στις αδερφές σου; -Δεν σ' έχω αδερφή.
Η αδερφή σου;
Σήκω πάνω.
Σβέλτα!
Σήκωσε τα χέρια.
Ελεύθερος σκοπευτής!
Πάνω!
Ψηλά κοιτάτε!
Φύγε! Είναι κόσμος στο λεωφορείο!
ΤΑ ΑΕΡΟΠΛΑΝΑ ΣΑΣ ΔΕΝ ΘΑ ΣΚΟΤΩΣΟΥΝ ΤΑ ΟΝΕΙΡΑ ΜΑΣ
Πώς ν' αφήσω τα κορίτσια μου να πάνε μόνα στην Ευρώπη;
Πού πήγαν οι δυνατές κόρες που ανάθρεψες;
Ξέρεις ότι η Ραζάν Χαντάντ είναι η τρίτη νεκρή φίλη μου σ' έναν μήνα;
Ξέρεις πόσες φορές πήγαμε να σκοτωθούμε;
Πρέπει να πάει η Γιούσρα στη Γερμανία πριν κλείσει τα 18.
Μα, αγάπη μου, είναι πολύ επικίνδυνο.
Μακάρι να πηγαίνατε αεροπορικώς.
Το λέω επειδή οι Ευρωπαίοι δίνουν βίζες στους Σύρους.
Μαμά, είναι εύκολο. Πάμε Γερμανία, ζητάμε επανένωση
κι έρχεστε όλοι αεροπορικώς. Είναι απλό.
Ν' αφήσω να ρισκάρετε τη ζωή σας
στα πιο επικίνδυνα μέρη της Ευρώπης για ένα εισιτήριο;
Όλοι το κάνουν. Κι η Χάλα. Μου είπε ότι είναι εύκολο…
Έλα δω, αγάπη μου.
-Σ' όλη τη γειτονιά κόπηκε. -Φοβάμαι το σκοτάδι.
-Μη φοβάσαι, μικρή. -Έλα.
Ας αντέξει η μπαταρία αυτοκινήτου.
Είδες; Ας φάμε τώρα.
Μακάρι να γυρνούσαμε στην Νταράγια.
-Είναι ακόμα πολύ επικίνδυνα εκεί. -Όλη η Συρία είναι επικίνδυνη.
Κι είναι ακίνδυνο να διασχίσετε την Ευρώπη οι δυο σας;
Μόλις φτάσουμε θα είμαστε ασφαλείς.
"Αν" φτάσετε, εννοείς.
Κι αν φτάσετε, τι θα είστε;
Πρόσφυγες;
Θα καταστρέψετε την καριέρα σας.
Είναι ο καλύτερος τρόπος.
Αυτή ξέρει πάντα ποιο είναι το καλύτερο.
Δεν πάτε πουθενά!
Τελεία και παύλα.
Αν ήμουν εγώ 17, θα μ' άφηνες να πάω μόνη μου.
Δεν θες να ρισκάρει η ακριβή σου η Γιούσρα.
Μπαμπά, για τη Σάρα…
Πάψε να τη σκέφτεσαι.
Συγκεντρώσου.
Στο νερό είσαι μόνη σου. Δική σου μάχη είναι.
Στόχος σου είναι η νίκη. Όχι να είσαι καλή.
Έχεις έναν στόχο να πετύχεις.
Συγκεντρώσου σε όσα περνάνε από το χέρι σου.
Στην αφετηρία,
την υδροδυναμική,
την κλοτσιά στον τοίχο, την αναπνοή σου.
Βρες τη διαδρομή σου. Κολύμπα την κούρσα σου.
Λάβετε θέσεις.
Γιούσρα!
Δύο άνθρωποι σκοτώθηκαν στο γήπεδο.
Μπαμπά.
Ο Νιζάρ θα πάει στη Γερμανία.
Ο Νιζάρ;
Θα μας προστατεύει στο ταξίδι.
Ούτε γι' απέναντι δεν τον εμπιστεύομαι. Θα σας πάει Γερμανία;
Ξάδερφός τους είναι, Εζάτ.
-Ποτέ δεν θα τις εγκατέλειπε. -Εσύ με ποιον είσαι;
Με κανέναν δεν είμαι. Εδώ μιλάμε για τη ζωή των κοριτσιών.
Δεν έχουν πια μέλλον εδώ.
Δεν είναι κατασκήνωση εκεί που θα πάνε. Δεν είσαι μάνα εσύ;
Μπαμπά, βλέπεις τι γίνεται. Πάει από το κακό στο χειρότερο.
Πώς θα πάω στους Ολυμπιακούς αν δεν κολυμπάω;
Το υπόσχομαι, όταν φτάσω στην Ευρώπη θα συνεχίσω προπόνηση.
Όλοι οι κολυμβητές φεύγουν.
Βλέπεις; Θέλω να φύγω. Θέλω να συνεχίσω την προπόνηση.
-Θα έρθω κι εγώ. -Θ' αφήσεις μόνες τη μαμά και τη Σαέντ;
Τι θ' απογίνω αν πάθει κάτι;
Τίποτα δεν θα πάθει. Θα είμαστε κι εγώ κι ο Νιζάρ.
Στον λόγο μου.
Ευχαριστώ, μπαμπά.
Σε παρακαλώ, μη με βγάλεις ψεύτρα.
Δεν έρχομαι μαζί σας.
Εντάξει; Κάνει κρύο εκεί. Δεν μ' αρέσει το κρύο.
Και δεν μιλάω γερμανικά, μιλάω αγγλικά. Ο Ρόμι ξέρει έναν σπόνσορα στον Καναδά.
Θα βοηθήσει με τα χαρτιά για να πάω Τορόντο.
Αυτά δεν πετυχαίνουν.
Ο Καναδάς είναι πιο κρύος από τη Γερμανία. Καλή τύχη!
Καλά τα λέει;
Πού να ξέρω;
Ο Καναδάς πιο κρύος από τη Γερμανία;
-Φυσικά. -Άσε τη Γερμανία. Σκέψου το Βερολίνο.
Η παγκόσμια πρωτεύουσα ντι τζέι, πάρτι όλο το σαββατοκύριακο,
αντεργκράουντ κλαμπ.
Το Berghain.
-Πού το ξέρεις το Berghain; -Φυσικά το ξέρω.
Ο ντι τζέι Νιζ πρέπει να γίνει γνωστός στην Ευρώπη.
Θ' ακούσουν κι άλλοι τα μιξ σου.
Πώς θ' αφήσεις τις αγαπημένες σου ξαδέρφες να πάνε Ευρώπη χωρίς εσένα;
Δεν είστε οι αγαπημένες μου. Έχω κι άλλες, που μου φέρονται καλά.
Καλά. Θα πάω χωρίς εσένα.
Πετάτε για Κωνσταντινούπολη με τουριστική βίζα.
Αν σας ρωτήσουν, είστε τουρίστες που πάνε Τουρκία για διακοπές.
Βρίσκετε διακινητή ως τα σύνορα με Βουλγαρία.
Είναι πιο ακριβό από τη θάλασσα, αλλά πολύ πιο ασφαλές.
-Δέκα χιλιάδες ευρώ. Φύλαξέ τα. -Πού τα βρήκες;
Τα δανείστηκα.
Δεν είναι πολλά, μπαμπά; Κράτα λίγα για σας.
Θα βρω κι άλλα αν κολλήσετε κάπου.
Αλλά αν κολλήσετε, θα μιλάς εσύ. Εντάξει;
Εννοείται. Μην ανησυχείς, θείε.
Για σένα.
Πες τους ότι κολύμπησες για τη χώρα σου.
Θα μετρήσει.
Κι εσύ, Σάρα.
Να δανειστώ τα Converse σου;
Όχι, σου είναι μεγάλα. Και θα τα πάρω μαζί μου.
Να πάρω το βερνίκι σου;
Όχι, θα το χαλάσεις.
Να έρθω μαζί σου;
Και ποιος θα φροντίζει τη Λούλου;
Κοίτα τι σου έφτιαξα.
Εσύ το έφτιαξες αυτό;
Για να σε βοηθήσει να πας στη Γερμανία.
Αγάπη μου!
Θα το πάρω μαζί μου.
Ας βάλουμε μέσα τη Λούλου πριν τα κάνει στο κρεβάτι σου.
Λούλου.
-Έλα να μας βοηθήσεις. -Τι κάνετε;
Η Λούλου πετάει!
Όταν γεννηθήκατε,
αποφάσισα να σας προσφέρω όσα δεν είχα εγώ.
Ελευθερία να διαλέξετε ό,τι θέλετε στη ζωή.
Όταν έκλεισα τα μάτια κι ονειρεύτηκα το μέλλον σας…
Να τον, έρχεται.
…δεν σας φαντάστηκα με νυφικό όπως οι άλλες μανάδες.
Συγγνώμη που άργησα.
-Τι έπαθες; -Ξέχασα το διαβατήριό μου.
Χαμπίμπι…
Ήλπιζα μόνο να πάτε στα καλύτερα πανεπιστήμια…
Μη φοβάσαι, τις έχω σαν αδερφές μου. Θα τις προστατέψω με τη ζωή μου.
Έλα δω.
Να έχετε μια όμορφη καριέρα, να ζήσετε καλά.
Αυτό μόνο ευχόμουν.
Θα τα έχουμε όλα αυτά, μαμά.
Μακάρι.
Αγάπη μου…
Αγαπημένη μου…
-Θα την προσέχω, μη φοβάσαι. -Κι εσένα να προσέχεις.
Μόλις φτάσετε πάρτε μας, εντάξει;
Το ξέρεις ότι σ' αγαπώ;
-Το ξέρω. -Αλήθεια το ξέρεις;
Μη φύγετε, σας παρακαλώ.
Θα τα πούμε σύντομα στη Γερμανία.
Αλήθεια, πολύ σύντομα.
-Διαβατήρια. Πού πάτε; -Κωνσταντινούπολη.
Λάπτοπ, κινητό…
Καλό δρόμο να 'χετε.
Λάπτοπ, κινητό, κομπιούτερ.
Ο Θεός να σας φυλάει.
Οι επιβάτες της πτήσης 221 για Κωνσταντινούπολη μέσω Βηρυττού
να έλθουν στην πύλη τώρα.
Καλώς ορίσατε στην πτήση για Κωνσταντινούπολη.
Σας υπενθυμίζουμε ότι τα σωσίβια είναι ιδιοκτησία της εταιρείας.
Η όποια απόπειρα να τα πάρετε
θα θεωρηθεί κλοπή και θα διωχθείτε σύμφωνα με τον νόμο.
Η εταιρεία σάς υπενθυμίζει επίσης
ότι τώρα είστε ένα μάτσο άστεγοι πρόσφυγες.
Δεν είμαστε πρόσφυγες.
Έχουμε πατρίδα.
Θέλουμε ένα δωμάτιο.
Μάλιστα.
Έτσι θα πάει, λοιπόν.
Ναι. Η Γιούσρα κι εγώ στα κρεβάτια, εσύ στο πάτωμα μπροστά στην πόρτα
για να μας φυλάς, όπως πρέπει.
Συνήθισέ το.
Απίστευτο.
Είδα στο Facebook για μια πλατεία όπου πάνε οι Σύροι. Εκεί να πάμε.
Θα τα κανονίσεις όλα εσύ, λες;
Έτσι τα συμφώνησες με τον μπαμπά.
-Ακριβώς. -Ναι, ό,τι πεις.
-Εκεί θα τ' αφήσεις; -Εκεί που δεν ψάχνουν.
-Άλλο άκουσα! -Τι άκουσες;
-Φύγαμε! -Ναι;
Μην πειράζεις την αδερφή μου!
-Δικό μου το κρεβάτι! -Όχι!
Θα λιποθυμήσω!
-Δικό μου είναι! -Δικό μου!
Εντάξει, φτάνει!
Θα πάω στο πάτωμα.
Σας αγαπάω, παιδιά.
Ψάχνουμε έναν διακινητή.
Ξέρεις κανέναν αξιόπιστο;
Πρέπει να περάσουμε τη γέφυρα.
Ξαναπήγαμε από κει.
Η Τουρκία έχει πάνω από δύο εκ. Σύρους και δεν βρίσκουμε κανέναν.
-Ακόμα στην ευρωπαϊκή πλευρά είμαστε. -Και πού πάμε;
Πήραμε λάθος γέφυρα.
Αλλαγή σχεδίου. Δεν ακολουθούμε τον Νιζάρ αλλά αυτούς.
-Τι; -Από τώρα, αλλάζουμε αρχηγό. Φύγαμε!
Πότε ακριβώς ήμουν εγώ αρχηγός;
Είδες; Έπρεπε εμείς να κάνουμε κουμάντο από την αρχή.
Έχουν κάρτες SIM.
-Μιλάτε αγγλικά; -Λίγα.
Θέλουμε κάρτες SIM για Ευρώπη.
Γιατί τους έντυσαν έτσι;
Δεν πουλιούνται τα κοστούμια και τους φοράνε σωσίβια.
-Πόσο; -2.000 δολάρια το κεφάλι.
-Δύο χιλιάδες; -Ναι.
Λέει ότι μπορεί να μας πάει απευθείας στη Λέσβο με βάρκα.
Θα πάμε στην ακτή με λεωφορείο. Δυο χιλιάρικα το κεφάλι.
Τα μισά τώρα, τα άλλα όταν φτάσουμε.
Ο μπαμπάς είπε όχι σε βάρκα.
Αυτός λέει ότι οι βάρκες περνάνε.
Ξέρεις πόσος δρόμος είναι ως τη Βουλγαρία;
Δεν ξέρω, εμένα μου φαίνεται καλύτερο.
Μια βάρκα, λίγες ώρες και φτάνουμε Ελλάδα. Στην Ευρώπη.
Φοβερό, μιλάμε για βάρκα με τον μόνο Μαρντίνι που δεν ξέρει κολύμπι.
-Όχι, χαμπίμπι, ξέρω. -Νομίζω ότι πρέπει να πάμε.
Όχι κινητό, GPS, ανοιχτή κουρτίνα, φαγητό, τουαλέτα.
-Όχι τουαλέτα για δέκα ώρες; -Δεν πειράζει.
Σβέλτα.
Φίλε μου, λεφτά, δολάριο, ευρώ, μασάρι…
Δολάριο, ευρώ. Εντάξει;
Ένα;
-Δύο. Για μένα και την αδερφή μου. -Εντάξει.
Χίλια;
Ωραία.
Είναι οι κόρες μου.
Ευρώ, μασάρι, δολάριο.
Γρήγορα.
Εσείς κατεβείτε. Φέρνω βάρκα.
Κατεβείτε.
Κάτω.
Από δω κατεβαίνουμε;
-Είσαι καλά; -Ναι.
Γεια!
Μιλάς αγγλικά;
Ναι.
Αγόρι ή κορίτσι είναι;
Κορίτσι.
Τι γλυκούλα!
Γεια σου!
Είμαι ο Εμάντ. Χαίρω πολύ.
Είμαι η Γιούσρα.
Κι εγώ η Σάρα, η αδερφή της. Είμαστε από τη Συρία.
-Είστε Σύριες; -Ναι, Σύριες.
-Γεια χαρά, Νιζάρ Μαρντίνι. -Γεια.
-Πώς σε λένε; -Νινάρ.
-Από πού είσαι; -Αφγανιστάν. Καμπούλ.
Αυτός όμως ήρθε από τη Σομαλία.
Με ακολουθεί από το Ιράν.
Εσύ με ακολουθείς. Του αρέσει η μαγειρική μου.
Μαγείρευα φαγητό σ' ένα εστιατόριο στην πατρίδα.
-Είμαι ο Μπιλάλ. -Γεια.
Θα μου λείψει όταν φτάσω Βερολίνο.
Κι εμείς πάμε στη Γερμανία. Στο Αμβούργο. Έχουμε μια φίλη εκεί.
Από πού έρχεστε;
Από το Σουδάν, με τη γυναίκα μου την Ονάμπ. Πάμε Σουηδία, αν θέλει ο Θεός.
Γεια, χάρηκα πολύ.
Εσύ; Από πού είσαι;
Είμαι από την Ερυθραία.
Και πώς σε λένε;
Σάντα.
Πάμε στην Αγγλία.
Χάρηκα πολύ.
Πού είναι ο διακινητής;
Ελπίζω να γυρίσει.
Αχ, Δαμασκός
Αχ, Δαμασκός…
Μην απαντάς. Θ' ανησυχήσουν αν μάθουν τι κάνουμε.
-Μήνυμα θα στείλω. -Όχι. Και τι θα πεις;
Είδα ένα πεφταστέρι.
Είναι άγγελος που πετάει το αποτσίγαρό του
για να μη δει ο Θεός που καπνίζει.
Γιατί τα χαλάς όλα συνεχώς;
Ευχαριστώ.
Άρσεναλ.
-Είσαι καλά; -Ναι, μια χαρά.
Σίγουρα;
Ναι, από χτες είναι, αλλά είμαι καλά. Όλα εντάξει.
Να δω.
Σε πονάει, έτσι; Μια στιγμή. Πρέπει να το κόψω.
-Έτσι. -Όχι!
Δεν είναι αστείο!
Τότε γιατί γελάς;
Κατεβαίνουμε.
Σβέλτα.
Ελάτε.
Σβέλτα.
-Λοιπόν, τώρα καλά φύγουμε, εντάξει; -Τώρα;
Τώρα καλά. Όχι ακτοφυλακή.
Όχι πρόβλημα.
Εντάξει. Ένας άνθρωπος, μία τσάντα.
Ένας άνθρωπος, μία τσάντα. Εντάξει;
-Παίρνεις την κόρη μου; -Να την κρατήσω;
Πάρε την τσάντα.
Όχι, άκου.
Κοίτα πώς είναι. Δεν γίνεται. Κοίτα πόσος κόσμος.
Δεν πάμε.
Σάρα, έλα.
-Δώσαμε ό,τι είχαμε. Έλα. -Όχι.
Σιωπή! Όχι πρόβλημα.
Είμαστε πολλοί. Χρειαζόμαστε δεύτερη βάρκα.
Δεν χωράνε άλλοι.
-Μέσα! -Δεν χωράνε άλλοι στη βάρκα.
Μη φωνάζεις. Έρθει αστυνομία. Όχι φωνή.
-Περίμενε να μπουν όλοι. -Φύγε!
-Χρειαζόμαστε άλλη βάρκα. -Είμαστε πολλοί μέσα.
Λοιπόν, κοίτα.
Αριστερά, δεξιά.
Αυτό μπρος, πίσω. Εντάξει; Αργά, καλά.
Γρήγορα, όχι καλά. Αργά, εντάξει;
Φίλε, δεν δουλεύει.
Γιατί δεν δουλεύει;
Πληρώσαμε δυο χιλιάρικα, φίλε.
Η βάρκα χάλασε.
-Ας βγούμε. -Πέσε κάτω.
Περίμενε, δεν θα 'ρθει μαζί μας;
Σάρα; Κι αν αυτοί δεν ξέρουν κολύμπι;
Ποιος ξέρει κολύμπι εδώ;
Ξέρετε κολύμπι;
Όσοι σηκώσατε χέρι διαλέξτε κάποιον που δεν σήκωσε.
Έχετε καθήκον να τους βοηθήσετε. Είστε υπεύθυνοι γι' αυτούς.
Αν σηκώσατε χέρι, βοηθήστε αυτούς που δεν σήκωσαν.
Σάντα.
Μη φοβάσαι.
Και τις δύο;
Ναι.
Νιζάρ.
Είμαστε μαζί εδώ. Πρέπει να συνεργαστούμε.
Είμαστε μαζί. Θα βοηθήσουμε ο ένας τον άλλον.
Ο Θεός είναι μεγάλος.
Να εμπιστεύεστε τον Θεό, παιδιά.
Η βάρκα έχει βλάβη. Το ορκίζομαι, έχει βλάβη.
Θεέ μου, θα βουλιάξουμε!
Μπάζει νερά.
Από τα κύματα είναι. Μη φοβάστε.
Έχει γεμίσει νερά, φίλε.
Παιδιά, δεν βουλιάζει.
Δεν θα βουλιάξουμε.
Θα τα βγάλουμε πέρα, μη φοβάστε.
Μπαμπά…
Μη φοβάσαι, γιε μου.
Γιατί σταμάτησε η μηχανή;
-Γιατί σταμάτησε η μηχανή; -Ηρεμήστε!
Ηρεμήστε όλοι, εντάξει;
Ηρεμήστε.
Ηρεμήστε. Όλα καλά.
Πάμε!
Εμάντ.
Άλλη μια φορά.
Πάμε!
Προσπαθούμε! Έχουμε βενζίνη;
Αυτό είναι βενζίνη. Ωραία.
Όλα θα πάνε καλά. Μη φοβάστε.
-Μπιλάλ. -Εντάξει.
Κράτα το.
Να περάσω.
Κάτσε. Να κρατήσεις ισορροπία στη βάρκα.
Πρόσεχε τα παιδιά. Τα παιδιά!
Ακούστε με λίγο.
Σπούδασα μηχανολόγος, εντάξει;
Σπούδασα μηχανολόγος. Θα προσπαθήσω να τη φτιάξω.
Μείνετε ήρεμοι.
-Τι ξέρεις; -Κύριε, ξέρεις να το κάνεις αυτό;
Δεν ξέρω, θα προσπαθήσω. Πρωτοετής είμαι, εντάξει;
Ο Θεός είναι μεγάλος!
Αυτό εδώ;
Βάλ' το πάλι μέσα. Χώσ' το.
Τράβα!
Έχουμε πολύ βάρος.
Ό,τι δεν χρειαζόμαστε, στη θάλασσα. Πετάξτε ό,τι δεν χρειαζόμαστε.
Πετάξτε τα όλα!
Έχουμε πολύ βάρος!
-Συνεχίστε ν' αδειάζετε! -Παρακαλώ!
Πρέπει να βγάλουμε το νερό.
Γρήγορα!
Συνεχίστε ν' αδειάζετε!
Κάνουμε το ίδιο ξανά και ξανά.
Παιδιά, έχω δίκτυο. Η ακτοφυλακή. Χτυπάει.
Παρακαλώ;
Βοήθεια. Χρειαζόμαστε επειγόντως βοήθεια.
Είμαστε σε μια βάρκα ανάμεσα στο Αϊβαλί και τη Λέσβο.
Η μηχανή σταμάτησε.
Μα είμαστε σε ελληνικά ύδατα!
-Σταματήστε. Μπορείτε να γυρίσετε; -Όχι, δεν μπορούμε. Πνιγόμαστε.
Δεν καταλαβαίνετε. Έχουμε παιδιά, γυναίκες. Θα πεθάνουμε.
Σας παρακαλώ, δεν καταλαβαίνω. Θα πεθάνουμε. Παρακαλώ;
Δεν είναι πολιτική τους, λέει.
Αδειάστε τα νερά!
Άμπντο, δώσ' μου το μαχαίρι σου.
Κάτσε κάτω! Κράτα ισορροπία στη βάρκα!
Σάρα, τι κάνεις;
Βοήθησέ με.
Σάρα!
Σάρα, κάτσε κάτω.
Σάρα, τι κάνεις;
Πρέπει να ελαφρύνει η βάρκα.
Σε παρακαλώ!
Σάρα.
Συνέχισε ν' αδειάζεις.
Σάρα!
Όχι, Γιούσρα, εσύ θα πεθάνεις. Για όνομα του Θεού, μη!
Σε παρακαλώ! Δεν την αφήνω στο νερό. Άσε με!
-Όχι, Νιζάρ. Μην την αφήνεις. -Τι να κάνω;
Αφού μπήκες εσύ, θα μπω κι εγώ.
Όχι!
Καλά λέει η Σάρα. Έχουμε πολύ βάρος.
Δεν ξέρω κολύμπι. Αλλιώς θα ήμουν εκεί.
Δεν πειράζει.
Όχι!
Τι κάνεις;
Τρελάθηκες;
Δουλεύει! Η μηχανή δουλεύει!
Η μηχανή πήρε μπρος!
Κρατήσου, Νιζάρ.
Βουλιάζουμε!
Σάρα, η μηχανή πήρε μπρος! Ανέβα!
Όχι. Θα βουλιάξει η βάρκα.
Είναι πολύ επικίνδυνο.
Σάρα!
Βρες τη διαδρομή σου.
Κολύμπα την κούρσα σου.
Αλεξίσφαιρη, δεν έχω τίποτα να χάσω…
Εξοστρακίζεται…
Ρίξε μου…
Γιούσρα!
Κοίτα!
Κοντεύουμε! Βλέπω στεριά!
Σπρώξτε. Πάμε!
Πρώτα τα γυναικόπαιδα.
Τα καταφέραμε!
-Με συγχωρείτε. -Γεια σας.
-Μπορούμε να έχουμε νερό για όλους; -Όχι πρόσφυγα.
-Όχι, έχουμε λεφτά. Θα πληρώσουμε. -Όχι πρόσφυγα, όχι.
Πάμε.
Μια βρύση!
Παιδιά, έχει νερό.
Ελάτε. Έχει νερό.
Φέρτε τα παιδιά.
-Πήγαινε. -Εσύ.
-Όχι. -Εσύ πήγαινε.
Άσ' τη να τελειώσει.
Εντάξει, ας πιούμε.
-Αναπάντητη από τη μητέρα σου. -Έχεις το κινητό σου;
-Το μοιράζομαι. Όλοι θα το μοιραστούμε. -Εντάξει.
Σας πήρα χιλιάδες φορές. Είστε καλά; Πού είστε;
Στη Λέσβο, στην Ευρώπη, μαμά.
Δόξα τω Θεώ. Προσεύχομαι για σας κάθε μέρα.
Να 'σαι καλά, θεία. Πες τα στη μάνα μου και πρόσεχέ την.
Η μαμά κλαίει.
Γεια σου, Σαέντ!
Έφυγε ο Τζόι από το American Idol. Δεν είναι δίκαιο.
Και μου λείπει…
Θα βρούμε φορτιστή.
Ευχαριστώ.
Ναι, βάλτε τα εδώ. Έχουμε πολλές προμήθειες.
-Ευχαριστώ. -Για το μωρό.
Ευχαριστώ πολύ. Ευχαριστώ.
-Ευχαριστώ. -Παρακαλώ.
Εντάξει. Για σένα.
-Ευχαριστώ. -Παρακαλώ.
Αυτό με τα γράμματα.
Ένας γλάρος πετούσε από πάνω μας.
Έμεινε πολλή ώρα μαζί μας.
Για κάποιο λόγο, ένιωσα ότι μας οδηγούσε.
Εγώ σκεφτόμουν ότι οι γονείς δεν είχαν ιδέα πού ήμασταν.
Και γιατί δεν απαντούσαμε.
Και πόσο ηλίθιο θα ήταν να πεθάνουν κολυμβήτριες στη θάλασσα.
Ξέρεις τι θα κάνει ο μπαμπάς αν μάθει ότι σ' άφησα να βουτήξεις;
Θα είναι περήφανος.
-Ένα τσάι για τη Σάρα. -Ευχαριστώ.
Ένα τσάι για μένα
και μία, δύο, τρεις, τέσσερις… 125 ζάχαρες…
-Τρεις. -Για τη Σάρα.
Αυτό που κάνατε εσείς στη θάλασσα
ήταν…
Συγγνώμη που δεν μπόρεσα να μείνω μέσα.
Δεν ξέρω πώς εσείς…
Εκείνη μπήκε πρώτη.
Είναι υπερήρωας.
Συμφωνώ.
Ας μου λέγατε ότι είστε επαγγελματίες κολυμβήτριες.
Αν χρειαστείτε οτιδήποτε, πείτε μου.
Το μόνο που χρειάζομαι τώρα είναι να λουστώ.
-Είναι όλο αλάτι. -Έχει ντους πίσω από αυτό το κτίριο.
Αλήθεια;
-Αλλά είχε πολύ μεγάλη ουρά. -Ουρά;
Έλα τώρα. Οι υπερήρωες δεν περιμένουν στην ουρά.
Καλά.
Θα βρω ένα ντους χωρίς ουρά.
-Έλα, πάμε. -Τι κάνετε;
-Πρέπει να μοιάζουμε Ευρωπαίες. -Και πλούσιες.
Έτσι θα φαίνεται ότι έχω λεφτά.
-Να φτιάξουμε και το παιδί εδώ. -Όχι.
-Ξεκουμπώνουμε. -Έχε μας εμπιστοσύνη.
Δεν σας εμπιστεύομαι.
Κοίταξέ με.
-Τι μαλλί είναι αυτό; -Μ' αρέσει.
Είναι απαίσιο.
Μοιάζεις με μεγάλο επιχειρηματία, περήφανο για τον εαυτό του.
-Φαίνομαι πλούσιος Ευρωπαίος. -Πάμε.
Ναι.
Τσάο.
Δεν ξέρουν ότι πεθαίνει κόσμος σ' αυτήν τη θάλασσα.
Και πώς θα πάμε στη Γερμανία;
Θ' ακολουθήσουμε τις ράγες του τρένου από πόλη σε πόλη.
Από Ελλάδα, Μακεδονία, Σερβία, Ουγγαρία, Αυστρία,
ως τη Γερμανία.
Θα είμαστε πιο ασφαλείς μαζί.
Φαίνεται άσχημα.
Γιατί στην Αγγλία;
Είναι εκεί ο άντρας σου;
Έχει πεθάνει;
Ο άντρας μου είναι
κακός άνθρωπος.
Δεν φοράς μαντίλα. Κολυμπάς.
Δεν έχω γνωρίσει άλλο κορίτσι σαν εσένα.
Ο μπαμπάς μου ήταν επαγγελματίας κολυμβητής.
Κολύμπησε για τη Συρία και το αγαπούσε πολύ.
Αλλά αναγκάστηκε να σταματήσει.
Και βασικά έκανε μόνο κόρες, οπότε έπρεπε να προπονεί εμάς.
Ήταν ο κόουτς μας, της αδερφής μου κι εμένα.
Και τώρα είστε η φιλοδοξία του.
Ναι.
Αλλά το λατρεύω. Το κολύμπι είναι το σπίτι μου.
Νιώθω ότι εκεί ανήκω.
Και…
μια μέρα θέλω να κολυμπήσω στους Ολυμπιακούς.
Έλεγα για το Ρίο.
Αλλά τώρα μοιάζει πολύ μακρινό.
Δεν ξέρω αν μπορώ.
Εγώ πιστεύω ότι μπορείς.
Και τι θα κάνεις στο Αμβούργο;
Θα φέρω και την υπόλοιπη οικογένεια.
Και μετά;
Δεν ξέρω. Θα τραγουδήσω, θα φυτέψω κανένα δέντρο.
Και θέλω να σπουδάσω.
Τέχνες, ίσως.
Κι εγώ θέλω να σπουδάσω. Λογοτεχνία.
Πρέπει να βρω και δουλειά. Να στείλω λεφτά στην πατρίδα.
Στη γυναίκα σου;
Όχι, δεν είμαι παντρεμένος.
Εσύ;
Πες μου έναν παντρεμένο υπερήρωα.
-Ο Σούπερμαν δεν πήρε τη Λόις Λέιν; -Μιλάς αγγλικά;
Γυναίκα υπερήρωα.
Μιλάτε αγγλικά;
-Αγγλικά; -Ναι.
Μετά τα σύνορα για Ταμπανόβτσε θα σας κλείσουν σε καμπ.
Ποιοι;
Η σερβική αστυνομία.
Θα σας πάρουν αποτυπώματα.
Αν σας πάρουν αποτυπώματα, κολλήσατε.
Μπορώ να σας πάω Ουγγαρία.
Όχι αστυνομία, όχι αποτυπώματα. Όχι πρόβλημα.
-Πόσα; -Πεντακόσια το κεφάλι.
-Ναι; -Ναι.
Είμαστε τρελοί που το κάνουμε;
-Έξω. -Βγείτε έξω.
Όχι πάτε Ουγγαρία.
Έξω από το φορτηγό.
Ακούστε τον.
Στα τσακίδια!
-Μα πληρώσαμε. -Τα λεφτά μου!
-Μ' ακούς; -Έξω.
Σταμάτα!
Είπες ότι θα μας πας στην Ουγγαρία! Πού είμαστε;
Δεν ξέρω.
Πάμε από δω, εντάξει;
Τι γίνεται;
-Συρματόπλεγμα. -Προσοχή.
Σπρώξε.
Εντάξει.
Πρόσεχε.
-Την έπιασα. -Πρόσεχε.
Εντάξει, όλα καλά.
Εκεί αγγλικά. Αγγλικά.
-Πού πάνε; -Βουδαπέστη. Ουγγαρία.
Οχτακόσια ευρώ.
Για όλους;
-Ο καθένας; -Είναι πολλά.
Μπορεί θες σε πιάσει η αστυνομία.
Περίμενε.
Τι κάνεις;
Να μη φαίνομαι τόσο ξένη.
Μήπως καλύτερα;
Ναι, κάν' το.
Παρακαλώ.
Έναν που μιλάει αγγλικά σε κάθε αυτοκίνητο για συνοριοφυλακή.
-Πάμε. -Γρήγορα, στο αυτοκίνητο.
Να μη χωριστούμε.
Έναν με αγγλικά σε κάθε αυτοκίνητο, είπε.
Μιλάω αγγλικά, αν θέλετε.
Θέλω να είμαι μαζί σου. Σε παρακαλώ.
Κι η συνοριοφυλακή; Πρέπει να βοηθήσουμε.
-Σε παρακαλώ. -Μη φοβάσαι. Τα λέμε Ουγγαρία.
Σβέλτα!
-Σάρα, σε παρακαλώ. -Μπες.
Σάρα!
Έλα, μπες σε αυτοκίνητο.
Μπες σε αυτοκίνητο. Άντε!
Γαμώτο.
Κρατηθείτε.
Σύνορα Ουγγαρίας. Προσέχετε.
Δόξα τω Θεώ, είσαι καλά.
Καλώς ήρθες στην Ουγγαρία.
Πού είναι η Σάρα;
Δεν φάνηκε ακόμα.
Γιατί δεν φοράτε ταμπέλα; "Είμαστε πρόσφυγες".
Πηγαίνετε μέσα και περιμένετε.
Μη φοβάσαι, θα έρθει όπου να 'ναι.
Δεν είναι βιβλικής κλίμακας, αλλά είναι σίγουρα έξοδος.
Παγιδευμένοι πρόσφυγες και μετανάστες αποφάσισαν να περπατήσουν.
Πάνε με τα πόδια στη Γερμανία.
Κάνουν πορεία σε μια μάταιη αναζήτηση, που όμως δείχνει
την απόγνωσή τους που παραμένουν στη Βουδαπέστη.
Έλα μαζί μας στην Αγγλία.
Αν πρέπει.
Η καγκελάριος Άνγκελα Μέρκελ
καλεί για συντονισμένη ευρωπαϊκή απάντηση στην κρίση.
Νομίζει ότι η Μέρκελ είναι μάνα του.
Γερμανία, βοήθησέ μας!
Χώρα μου είναι πόλεμο.
Όχι βοήθεια. Τα παιδιά, η οικογένεια, γιατί όχι βοήθεια;
-Γερμανία, βοήθησέ μας! -Γερμανία, βοήθησέ μας!
Γιούσρα.
Κάλλιο αργά παρά ποτέ.
Μας σταμάτησαν. Είχαν έναν μεγάλο σκύλο.
Αλλά ήμασταν τυχεροί. Τους έπεισε ο οδηγός να φύγουν
και τώρα ήρθα. Τα κατάφερα!
Επιτέλους.
Φοβόταν ότι δεν θα τα καταφέρεις.
Συγγνώμη.
Εντάξει είσαι.
Κτήνος!
Μέσα έχει νερό και οξυγόνο. Εγώ δεν είμαι εγκληματίας.
Πείτε στους φίλους σας, καλή επιχείρηση. Καταλάβατε;
Το 70% των οδηγών μου φτάνουν στη Γερμανία.
-Βίκτορ. -Ναι;
-Να ρίξουμε μια ματιά; -Ελάτε.
Δεν μπαίνω σ' αυτό το φορτηγό.
Πρέπει να μείνουμε μαζί.
Τον σύστησε στον Μπιλάλ κάποιος που έφτασε.
Δεν μπορώ.
-Το ξέρω, αλλά πρέπει να φύγουμε. -Σου είπα, δεν μπορώ.
Πήγαινε μόνη σου, αν θες. Τα λέμε στη Γερμανία.
-Περιμένεις να σ' αφήσω; -Μ' άφησες ήδη.
Τι τρέχει;
Δεν μπαίνει στο φορτηγό.
Είσαι καλά; Τι έγινε;
Αποφασίσαμε να μην πάρουμε το φορτηγό.
Και τι θα κάνετε;
Θα μπούμε στην πορεία για Γερμανία, μάλλον.
Δεν μπορώ να περπατήσω άλλο.
Θα βρεθούμε όλοι ξανά.
Είμαι σίγουρη.
Να δούμε αν θα χαίρεσαι όταν θα κοιμάται μήνες στο χαλί σου.
Είσαι πάντα ευπρόσδεκτη στο χαλί μου.
-Να προσέχεις. -Νιζάρ.
Να προσέχεις, μικρή.
-Μου το είπε. -Παιδιά;
Να προσέχετε.
Τώρα εμείς…
Θα μου λείψεις πολύ.
…θα βρούμε άλλο δρόμο με τον Νιζάρ και τη Γιούσρα.
Θα φύγουμε.
-Να προσέχεις, σε παρακαλώ. -Θα μου λείψεις.
Θα πάμε από αλλού.
Να το το παιδί.
Αντίο.
Εμάντ; Έλα, πάμε.
Περίμενε.
Δεν νομίζω ότι έχουμε λεφτά.
-Πόσα έχουμε; -Θα τα ξοδέψω όλα, αν χρειαστεί.
Για να ξεκουραστώ.
Τι;
Το μυρίζεις;
-Όχι. -Η μαμά φτιάχνει μπαράζεκ.
-Κόφ' το. -Τι;
Δεν έχω όρεξη.
Μου λείπουν πολύ.
Κι εμένα. Και η Λούλου.
Η Λούλου…
Και σου χέζει το κρεβάτι!
Μάντεψε ποιος ήρθε.
-Ποιος; -Ο μπαμπάς.
Έρχεται ο μπαμπάς με τις ζώνες αντίστασης.
-Δεν θέλω διατάσεις! -Έλα!
-Αρνούμαι! Όχι, δεν θέλω. -Όχι.
-Μου λείπουν οι ζώνες αντίστασης. -Όχι.
-Αρνούμαι. Όχι, είπα. -Δεν θέλω.
Μαζέψτε τα κι ετοιμαστείτε. Ο Νιζάρ θα σας πάει στη Γερμανία.
-Τι; -Σοβαρά. Γρήγορα, πάμε.
Μαζέψτε τα. Υπάρχει λεωφορείο.
Το έστειλαν οι Αυστριακοί ή ίσως οι Γερμανοί.
Δεν ξέρω. Είδαν την πορεία και θέλουν να μας βοηθήσουν.
Και ξέρετε το καλύτερο; Δεν χρειαζόμαστε εισιτήρια.
Τι, είναι δωρεάν;
-Πού το έμαθες; -Σε κάτι είμαι καλός.
Λοιπόν, μαζέψτε τα και παραδεχτείτε το.
Μπορώ να γίνω ο ήρωάς σου, μωρό μου
Θα σε φιλήσω, ο πόνος να φύγει
Βγες έξω. Πρέπει να ντυθούμε.
Μ' ένα φιλί…
-Φύγε να μαζέψουμε. -Γρήγορα.
Περιμένω στη ρεσεψιόν. Γρήγορα.
Γρήγορα.
Είναι παγίδα.
Θα μας βάλουν σε στρατόπεδο προσφύγων και δεν θα φύγουμε ποτέ.
Κανείς δεν νοιάζεται.
Ίσως πρέπει να γυρίσουμε σπίτι.
Δεν θα γυρίσουμε τώρα, Γιούσρα.
Δεν είδες πόσο δρόμο κάναμε;
Δεν θα τα παρατήσω τώρα.
Κοίταξέ με.
Σε άκουσα πριν. Τώρα άκου με εσύ.
Να σ' ακούσω;
-Αν πηγαίναμε με τους άλλους. -Αν δεν ερχόμασταν.
Εγώ φταίω, δηλαδή;
Φταίω εγώ;
Γιατί μ' έφερες εδώ αν με μισείς;
Για να σε σώσω.
Εσένα και την οικογένεια.
Να με σώσει ήθελε εκείνος ο άντρας;
Δεν θα τον άφηνα να σε πειράξει.
Δεν θ' άφηνα να σου κάνει κακό.
Φοβάμαι ότι κάτι κακό θα γίνει πάλι.
Δεν θα το άντεχα.
Αν αρνηθώ,
θα πας χωρίς εμένα;
Εννοείται, ναι.
Όχι. Ή πάμε μαζί ή καθόλου.
Και δεν σε μισώ.
Ούτε εγώ σε μισώ.
Τις περισσότερες φορές.
-Οι επιβάτες για το λεωφορείο 2, παρακαλώ. -Γρήγορα.
Ποιο είναι;
Το 7. Είπε το 7.
-Το λεωφορείο 5… -Συγγνώμη.
Θεέ μου κόσμος.
Οι επιβάτες για το 5.
Όχι, αυτό είναι το 3.
Το λεωφορείο 7;
Πάμε, γρήγορα!
Οι επιβάτες για το λεωφορείο 7, παρακαλώ.
Η Γερμανία είναι αυτή;
Ναι, είμαστε στο Βερολίνο.
Φτάσαμε!
Γεια σου, μπαμπά. Φτάσαμε στο Βερολίνο.
Θείε, φτάσαμε στη Γερμανία!
Ελπίζω να τα πούμε σύντομα.
Σας αγαπάω!
Γεια. Καλώς ορίσατε στη Γερμανία.
-Καλώς ορίσατε στο Βερολίνο. -Ευχαριστώ.
Οι Γερμανοί μας καλωσορίζουν.
Τέλος. Τα καταφέραμε.
Τα καταφέραμε.
Παρακαλώ, έχετε έτοιμα διαβατήρια και χαρτιά. Ευχαριστώ.
Και λέγεστε;
Διαβατήριο, παρακαλώ.
Το έντυπο, παρακαλώ.
Ευχαριστώ.
Γεια, είμαι η Ντιάνα. Ελάτε μαζί μου.
Κι ο ξάδερφός μας;
Θα μείνει με τους άντρες.
-Θα μπορέσω να τις δω αργότερα; -Ναι.
Εντάξει, ευχαριστούμε.
Γεια.
Υπάρχουν λεωφορεία για το Βερολίνο έξω από την κεντρική είσοδο.
Ο αριθμός θυρίδας σας είναι στην ταυτότητά σας.
-Στο Αμβούργο θέλουμε να πάμε. -Ναι.
Εκεί είναι η φίλη μας.
Είστε εγγεγραμμένες εδώ.
Αν πάτε στο Αμβούργο δεν θα είστε επιλέξιμες για τίποτα.
-Τι; -Δεν ξέρω.
Είστε εδώ.
Μονάδα C3 στο υπόστεγο πέντε.
Δεν έχει πόρτες.
Υπάρχει κίνδυνος πυρκαγιάς.
Αλλά έχει κουρτίνα.
Ευχαριστούμε.
-Γεια. -Γεια σας.
Δεν θα κοιμηθείτε την πρώτη νύχτα σας στο Βερολίνο.
Υποσχεθήκατε κλαμπ. Θέλω ν' ακούσω μουσική.
-Νιζάρ… -Έλα, σηκωθείτε.
-Δεν έχουμε λεφτά. -Ελάτε.
Αλήθεια θα πάμε σε κλαμπ με τις πιτζάμες;
Έχετέ μου εμπιστοσύνη.
Δεν είναι το Berghain, αλλά έχει τον ντι τζέι Νιζ στα ντεκ!
ΔΥΟ ΜΗΝΕΣ ΑΡΓΟΤΕΡΑ
Μη φοβάσαι. Η βόμβα έπεσε στην αλάνα πίσω από το σπίτι.
Ο μπαμπάς πάει να δει τον θείο Αχμέντ. Κοιτάξατε για τα χαρτιά του ασύλου;
Όχι ακόμα, περιμένουμε. Πρέπει να μας κλείσουν ραντεβού.
Η Άνω Βουλή της Ρωσίας επέτρεψε στον πρόεδρο Βλαντίμιρ Πούτιν
να αναπτύξει δυνάμεις της Αεροπορίας στη Συρία.
Δεν είναι η Δαμασκός.
ΕΚΤΑΚΤΟ: ΡΩΣΙΚΑ ΑΕΡΟΣΚΑΦΗ ΧΤΥΠΟΥΝ ΤΗ ΧΟΜΣ
Έρχεται η σειρά μας.
…περιοχές που ελέγχονται από επαναστάτες, σε 36 νεκρούς.
Οι ΗΠΑ και οι σύμμαχοί τους επιμένουν…
Δεν θα πετύχει.
Γιούσρα, προπονεί.
Γεια. Είμαστε κολυμβήτριες. Χρειαζόμαστε προπόνηση δύο φορές τη μέρα.
Θέλουμε να κολυμπήσουμε για την ομάδα σας.
Σας παρακαλώ.
Συγγνώμη, τι είπες;
Κολυμπήσαμε για τη χώρα μας, στη Συρία,
κι εγώ αγωνίστηκα στο Παγκόσμιο Πρωτάθλημα.
Πήγα στη Ρωσία και…
Είναι κανονική ομάδα, έτσι;
Οι άνθρωποι εκπαιδεύονται για επαγγελματίες;
Επειδή θέλω να πάω στους Ολυμπιακούς. Μας προπονούσε ο πατέρας μας.
Μακάρι να μπορούσα να βοηθήσω. Είμαστε πλήρεις.
Τους το είπα.
-Καλή σας μέρα. -Καλημέρα. Ευχαριστώ.
Μια στιγμή. Κολυμπάω 200 μέτρα ελεύθερο σε 2.12
και 100 μέτρα πεταλούδα σε 1.09.
-Πεταλούδα σε 1.09; -Ναι.
-Κάνει πλάκα; -Όχι, κολυμπάει.
Εντάξει.
Έχω ένα διάλειμμα πριν από την προπόνηση των 11:00.
Στην εσωτερική πισίνα, αν κάνεις γρήγορα.
Ευχαριστώ!
Εντάξει.
Αλλά δεν έχω μαγιό.
-Δεν έχεις μαγιό; -Και γυαλιά.
-Ευχαριστώ πολύ! -Εντάξει. Ναι, παρακαλώ.
Πάμε.
Κοπελιά!
Πώς σε λένε;
Γιούσρα Μαρντίνι.
Κι εμένα Σάρα.
Εσύ ποιος είσαι;
Ο Σβεν.
Ευχαριστούμε, Σβεν.
-Χάρηκα. -Πάμε, κορίτσια.
Θα κολυμπήσουμε τώρα!
Εντάξει.
Έτοιμες, λάβετε θέσεις…
Σάρα!
Γιατί το έκανες αυτό;
Πολύ καλό. Κολυμπάτε και οι δύο.
Έχουμε δύο προπονήσεις τη μέρα εκτός από την Κυριακή.
Ναι, αυτό.
Ειρήνη σ' εσάς.
Αν πιστεύετε ότι υποφέρετε από μετατραυματικό στρες
ή θέλετε να μιλήσετε για την ψυχική υγεία σας με επαγγελματία,
θα υπάρχει νοσοκόμα το Σάββατο το πρωί στο υπόστεγο 5.
Ευχαριστώ πολύ για όλα αυτά.
Παρακαλώ. Ό,τι μπόρεσα να βρω.
Αν το λέτε σοβαρά, θα πάμε για ψώνια. Να βρούμε πράγματα που σας κάνουν.
Δεν με θεωρείς σοβαρή κολυμβήτρια;
Γράψε στην Εθνική Συρίας.
-Αρκετά έκανε. -Να πεις τους χρόνους μου.
Να μη λένε ότι δεν προπονούμαι.
Πες ότι θα είμαι έτοιμη για το Ρίο.
Εντάξει. Αλλά υπάρχουν και τοπικοί αγώνες που θέλω να δούμε πρώτα. Εντάξει;
Πώς κοιμάστε με τόσο θόρυβο;
Δεν κοιμόμαστε.
Η Γιούσρα μου είπε τι έγινε, που κολυμπήσατε στην ελληνική θάλασσα.
Αξίζετε κι οι δυο μετάλλιο γι' αυτό.
Ναι, αλλά δεν ήμασταν οι μόνες.
Απλώς…
Είμαστε τυχερές που επιζήσαμε. Πολλοί δεν το καταφέρνουν.
Γι' αυτό…
Όχι, δεν θέλω μετάλλιο.
Συγγνώμη.
Γιούσρα, εδώ είναι το δωμάτιό σας.
Είσαι πολύ καλός.
Η διεύθυνση είπε να το χρησιμοποιήσετε μέχρι να ετοιμαστούν τα χαρτιά σας.
Ευχαριστούμε.
Δεν είναι σημαντικό. Δεν έρχονται ομάδες.
Αλλά έχει ησυχία και είναι κοντά στην πισίνα.
Είναι φοβερό.
Κι είμαι ο εγγυητής σας. Όχι πάρτι, λοιπόν.
Αλλιώς θα μπλέξω.
Λοιπόν, βολευτείτε και τα λέμε στην προπόνηση.
Ευχαριστούμε πολύ.
-Παρακαλώ. -Τα λέμε.
Ναι!
Εντάξει, έλα.
Χρειάζεσαι διάλειμμα.
-Όχι. -Δεν είναι ερώτηση. Κάνε διάλειμμα.
Σάρα.
Ο ώμος μου…
Πάντα οι αδερφές κολυμβήτριες.
Οι αδερφές αυτό, οι αδερφές το άλλο…
Οι αδερφές κέρδισαν αυτό, οι αδερφές κέρδισαν το άλλο.
Εγώ κοιμάμαι ακόμα με πέντε ξένους σ' ένα δωμάτιο.
Κόφ' το, Νιζάρ. Φάε κάτι.
Ούτε εμάς μας αρέσει που έχεις κολλήσει εκεί.
Αν κολυμπούσες…
Ακριβώς.
Αν κολυμπούσα.
Δεν μπορώ να κάνω τίποτα εδώ.
Δεν μ' αφήνουν να δουλέψω πριν πάρω τα χαρτιά μου.
Μακάρι να μην είχα συμφωνήσει μαζί σας να έρθω εδώ.
Ακόμα κι αν εσείς είστε τυχερές και τα καταφέρετε,
εδώ δεν έχεις τίποτα να βρεις, εκτός από αναμονή και χαρτιά.
Εκτός αν είσαι οι αδερφές Μαρντίνι.
Έκανα καλύτερους χρόνους στην πατρίδα.
Ξέφυγες από πόλεμο. Φυσικό να σε πάει πίσω.
Προσπάθησες, έτσι;
Για τους Ολυμπιακούς.
-Είδα φωτογραφίες σου στον τοίχο. -Ναι, προσπάθησα.
Και γιατί δεν πέτυχες; Λόγω ταλέντου ή πειθαρχίας;
Λόγω…
Εντάξει, δεν είναι όλα άσπρο-μαύρο.
Δεν πίστευα σ' εμένα.
Κολυμπούσα για να μη χάσω, όχι για να κερδίσω.
Πρέπει να χαλαρώσεις λίγο. Μην είσαι τόσο σκληρή με τον εαυτό σου.
Ξεκουράσου λίγο.
-Να ξεκουραστώ; -Ναι.
Και το Ρίο;
Λοιπόν, πώς να το πω;
Γιούσρα…
Είναι φανταστικό που έχεις όνειρα,
αλλά πρέπει να είμαστε ρεαλιστές. Θέλω να συνεχίσω δουλειά μαζί σου,
αλλά δεν θα κολυμπήσεις για τη Συρία.
Δεν το προλαβαίνεις το Ρίο.
Λυπάμαι.
Υπάρχουν κι άλλοι αγώνες να εστιάσουμε. Όπως…
Γιούσρα.
Γιούσρα. Άκου, το πάμε βήμα-βήμα.
Γιούσρα, δεν είναι δική σου ώρα!
-Ξέχασες τη βραδινή προπόνηση. -Είχα δουλειά.
Δουλειά να γλεντάς με φίλους; Δείχνεις ασέβεια στον Σβεν.
Πες του το, μην εξαφανίζεσαι.
Ξέρεις ότι καμιά μας δεν διάλεξε να κολυμπάει;
-Θυμάσαι που ξεκίνησες; -Θυμάμαι ότι το αγαπούσαμε.
Αν δεν βάλουμε τα δυνατά μας, τότε γιατί ήρθαμε;
Ίσως δεν είναι εύκολο για όλους να είναι εδώ όσο είναι για σένα.
ΕΞΩ ΟΙ ΞΕΝΟΙ
Νιζάρ.
Δεν πάμε με αραβική ώρα εδώ.
-Συγγνώμη. -Μια ώρα άργησες!
Δεν κοιμάμαι καλά.
-Όχι; -Νιζάρ! Γεια, Σάρα!
-Νιζάρ! -Ο Εμάντ!
-Μην περνάτε από δω. -Ερχόμαστε!
-Ερχόμαστε. -Εντάξει.
Πώς θα περάσουμε;
Συγγνώμη.
-Εντάξει, συγγνώμη. -Ελάτε!
-Συγγνώμη. -Ελάτε!
Νιζάρ, εδώ. Συγγνώμη, είναι φίλοι μου.
-Συγγνώμη. -Πάμε!
Από δω, συγγνώμη.
-Συγγνώμη. -Τι κάνεις; Δεν το πιστεύω ότι ήρθες.
-Ναι, ήρθα. -Συγγνώμη.
-Πώς είσαι; -Μου 'λειψες! Θεέ μου.
Σαν ποπ σταρ είσαι, φίλε.
-Τι είναι αυτό; -Ποπσταριλίκι.
Εσύ είσαι σαν πρόσφυγας.
-Πολύ χαίρομαι. -Μου έλειψες.
-Κούκλα είσαι. Τι γίνεται; -Καλά. Πώς πάει; Τι κάνουν οι άλλοι;
Οι άλλοι;
Όχι, τους άλλους τους γύρισαν πίσω.
-Τι; -Δεν υπήρχε κανείς να βοηθήσει στα σύνορα.
Αναγκαστήκαμε να τρέξουμε
και χωριστήκαμε. Δεν τους ξαναείδα.
Τι απαίσιο.
Ναι.
Το αίτημα ασύλου σας έχει καταγραφεί.
Θα λάβετε πιστοποιητικό προσωρινής άδειας κατοικίας
ώσπου να διεκπεραιωθεί το αίτημα.
Αυτό είναι όλο; Δεν θα μου κάνετε ερωτήσεις;
Γιατί φύγαμε από τη Συρία, τίποτα;
Θα επικοινωνήσουν μαζί σας για συνέντευξη σε λίγους μήνες.
Ναι, αλλά πότε θα μάθουμε αν το πήραμε ή όχι;
Έχουμε πολύ κόσμο να εξετάσουμε. Σήμερα παίρνει ένα δυο χρόνια.
Μα πρέπει να κάνουμε αίτηση για οικογενειακή επανένωση.
Η αδερφή μου η Γιούσρα είναι 17.
Εδώ.
Η αδερφή σου θα γίνει 18 τον Μάρτιο.
Δεν φτάνει ο χρόνος.
Θα χρειαστεί τουλάχιστον ένα εξάμηνο για την επανένωση.
Η μικρή μου αδερφή κι οι γονείς είναι ακόμα στη Δαμασκό.
Είναι πολύ επικίνδυνα. Πρέπει να έρθουν.
Η Συρία βομβαρδίζεται.
Λυπάμαι.
Σας παρακαλώ.
Δεν μπορώ να κάνω κάτι.
Γιούσρα.
Γιούσρα, σε παρακαλώ.
Πρέπει να το διεκπεραιώσουν.
Άρα, πρέπει να έρθουν όπως ήρθαμε εμείς;
Δεν έπρεπε να φύγουμε.
Έχασα κρίσιμο χρόνο. Κολυμπάω χάλια.
Αυτό σε νοιάζει; Το κολύμπι;
Δεν είσαι λίγο εγωίστρια;
Εγωίστρια εγώ; Τη μαμά, τον μπαμπά και τη Σαέντ έχω στην καρδιά μου.
Όλο αυτούς σκέφτομαι. Εσύ δεν σκέφτεσαι. Απλώς προχωράς.
Δεν προσέχεις. Τώρα κινδυνεύουν εξαιτίας σου.
Λέγε ό,τι θες.
-Τι; -Τουλάχιστον έχω έναν στόχο.
Εσύ τι κάνεις εδώ;
Κάνεις την κουλ κι όλο βγαίνεις.
Δεν σε αναγνωρίζω.
Δεν κολυμπάς, δεν κάνεις τίποτα.
Δεν προσπαθείς να πετύχεις τίποτα.
Μάλιστα.
Έχασες τη δεύτερη στροφή.
Είχες αργή συχνότητα στα τελευταία 25 μέτρα. Τι τρέχει;
Τίποτα.
-Σίγουρα; -Ναι.
Εντάξει. Θα σου το έλεγα αργότερα,
αλλά έχω κάτι που θα σε κάνει να χαμογελάσεις.
Τι;
Έμαθα ότι η ΔΟΕ έδωσε συνέντευξη Τύπου
κι ανακοίνωσε βοήθεια στους πρόσφυγες αθλητές.
Φτιάχνουν ομάδα προσφύγων για το Ρίο.
Εντάξει.
Έστειλα τους χρόνους σου, είπα ότι κολύμπησες στη θάλασσα.
Αν δουλέψουμε σκληρά και βελτιωθούν οι χρόνοι σου,
μπορείς να μπεις στην ομάδα.
Τι;
Αν είχες την ευκαιρία, θα ήθελες ν' αγωνιστείς
επειδή θα ήσουν καλός ή επειδή θα σε λυπούνταν;
Θέλω να πάω στους Ολυμπιακούς πιο πολύ απ' όλα.
Αλλά όταν πάω, θ' αγωνιστώ για τη χώρα μου.
Συγγνώμη.
Γι' αυτά που είπα χτες βράδυ.
Τα εννοούσες.
Όχι όπως τα είπα.
Απ' έξω είσαι πολύ τρυφερή, αλλά από μέσα πολύ σκληρή.
Αλλά το θαυμάζω αυτό σ' εσένα.
Χαίρομαι πολύ που κολυμπάς.
Πήρε ο Σβεν, παρεμπιπτόντως.
Για την ομάδα προσφύγων.
Πρέπει να το κάνεις.
Αυτό μόνο ήθελες πάντα.
Όχι όπως το ήθελα.
Ναι, αλλά τίποτα δεν ήταν όπως το θέλαμε.
Γιατί να διαφέρει αυτό;
Θέλω να κολυμπήσω για τη Συρία.
Όχι.
Αυτό το ήθελε ο μπαμπάς.
Σου είπε γιατί έπαψε να κολυμπάει για τη Συρία;
Πήγε στρατιώτης.
Και ήταν πολύ καλός.
Αρχικά νόμιζα ότι το έλεγε για δικαιολογία, αλλά όχι.
Κι έχασε δυο χρόνια προπόνηση για να κουβαλάει ένα όπλο.
Η ζωή δεν είναι δίκαιη.
Είμαι η Σάρα Μαρντίνι.
Δεν έχω πια χώρα.
Αυτή ίσως είναι η μόνη ευκαιρία της ζωής σου.
Κοίταξέ με.
Μην είσαι χαζή. Πάρ' την.
Σ' έψαχνα.
Ήθελα να πάω στους Αγώνες για τη Συρία,
αλλά αν δεν μπορώ, θ' αγωνιστώ για τον Σβεν.
Αν το θέλεις ακόμα,
κι ας είμαι χαζή και δεν το αξίζω.
Για το 2020 θα προπονηθούμε για τη Συρία. Αλλά για το 2016, είμαι Ομάδα Προσφύγων.
Έχουμε πολλή δουλειά.
Έτοιμη;
Πες μου για την προπόνησή σου.
Φυσικά, μπαμπά.
Θέλω να μου πεις κάθε λεπτομέρεια.
Την αίσθηση όταν βουτάς.
Την κάθε απλωτή, την κάθε κίνηση.
Θέλω να μάθω τι έκανε αυτός ο Γερμανός.
Αυτό ήταν "φλοπ-φλοπ". Πρέπει να…
Το κεφάλι είναι ψηλά. Συγκεντρώσου στον αγκώνα.
Εντάξει;
Τι χρόνο έκανα;
Σβεν, τι χρόνο έκανα;
-Πάμε στο Ρίο. -Όχι.
-Πάμε στο Ρίο. -Πάμε στο Ρίο;
Πάμε στο Ρίο!
Δεν μπορώ να σταματήσω να τους σκέφτομαι.
Είδα στο Facebook ότι 100.000 άτομα
πέρασαν τη θάλασσα για Ελλάδα το τελευταίο δίμηνο.
Αυτό που περάσαμε δεν είναι κάτι φοβερό.
Αλήθεια;
Εγώ είδα στο Facebook
ένα μέρος στο Ζόνεναλε
που το έχει ένας από τη Δαμασκό.
Φτιάχνει τον ίδιο ντοντουρμά που έφτιαχνε κι εκεί.
Να τον δοκιμάσουμε.
Η κόρη μου Ολυμπιονίκης.
Ολυμπιονίκης! Δεν το πιστεύω.
Τόσος χρόνος στην πισίνα δεν πήγε χαμένος.
Όλα καλά. Έτσι έπρεπε να γίνει.
Σάρα; Εσύ δεν έπιασες τους χρόνους;
Ούτε για την Ομάδα Προσφύγων;
Όχι, δεν τους έπιασα.
"Ομάδα Προσφύγων"; Το λες σαν να μη μετράει.
ΜΑΡΝΤΙΝΙ
Ωραία φόρμα.
-Τι έκανες; -Είναι καλά πίσω;
Είναι πανέμορφα.
Πάντα τα ήθελα κοντά.
Θέλω να σου πω κάτι.
Αποφάσισα…
Θα γυρίσω στη Λέσβο.
Τι;
Βρήκα μια οργάνωση και τους έστειλα μέιλ.
Βοηθούν όλους όσους περνούν τη θάλασσα.
-Θέλω να συμμετέχω. -Όχι, Σάρα, σε παρακαλώ.
Πρέπει να συνεχίσουμε, να προχωρήσουμε.
-Τι κάνεις; -Θέλω να πάω εκεί. Να τους βοηθήσω όλους.
Να τους δίνω νερό, παπούτσια, ό,τι δεν είχαμε εμείς.
Ίσως από κει έρθουν η μαμά, η Σαέντ, ο μπαμπάς.
Και δεν θα έρθεις στο Ρίο;
Είχες δίκιο. Δεν έχω κάνει τίποτα στη ζωή μου.
Αυτό το νιώθω πρώτη φορά.
Εσύ μπορείς να συνεχίσεις.
Να γίνεις Ολυμπιονίκης.
Εγώ όχι.
Αυτό είναι το σωστό για μένα.
Νιζάρ.
Τι είναι αυτό;
Θα περίμενα τα γενέθλιά σου.
Χρόνια πολλά από τώρα!
Θυμήθηκες τα γενέθλιά μου;
Απαγορεύεται να τα παρατήσεις.
-Ευχαριστώ. -Εγώ ευχαριστώ.
Ίσως τελικά είσαι η αγαπημένη μου ξαδέρφη.
Δεν σε πιστεύω. Αυτό είπες και στη Σάρα, άρα…
Έφυγα. Σ' αφήνω να ετοιμαστείς.
Μας έκανες περήφανους.
Μη σε νοιάζει η νίκη.
Είμαι περήφανος για σένα.
Ειρήνη.
Αντίο.
Επόμενη στάση, Ολυμπιακό Χωριό.
Καλώς ορίσατε στο Ρίο ντε Τζανέιρο.
11.238 αθλητές από 207 χώρες
συγκεντρώνονται για τους Αγώνες της 31ης Ολυμπιάδας,
του μεγαλύτερου αθλητικού θεάματος στον κόσμο.
Ευχαριστώ.
-Τι είναι αυτό; -Δεν ξέρω!
Αλλά τον μεγαλύτερο θόρυβο κάνει μια νέα ομάδα.
Η Ολυμπιακή Ομάδα Προσφύγων.
-Γιούσρα, καλώς ήρθες στο Ρίο. -Ευχαριστώ.
-Θεέ μου, ο Ντέιβιντ Ρουντίσα. -Ποιος;
Κανέναν δεν ξέρεις;
Κολυμπάω από παιδί.
Χάσταγκ 2016.
Καλώς ορίσατε στο διάσημο Στάδιο Μαρακανά,
στο Ρίο ντε Τζανέιρο της Βραζιλίας για την τελετή έναρξης.
Ταξίδεψαν από κάθε γωνιά του κόσμου
και προπονούνταν μια ζωή γι' αυτήν τη στιγμή.
Κυρίες και κύριοι, η μεγάλη στιγμή έφτασε.
Καλωσορίζουμε την Ολυμπιακή Ομάδα Προσφύγων.
Ένα ταξίδι που μετέφερε τη φλόγα όλο τον δρόμο από την Ελλάδα στο Ρίο.
ΡΙΟ
Πρόσφυγες!
Σάρα!
Θέλω να μου πεις, για όλους εκεί έξω, ποιο ήταν το βασικό σου κίνητρο…
Αυτή είναι η Σύρια που αγωνίζεται σήμερα.
Εντάξει, καλή η φιλανθρωπία αλλά…
Ακριβώς. Οι υπόλοιποι δουλέψαμε για να έρθουμε εδώ.
Ναι, είναι μεγάλη μου τιμή να συμμετέχω.
Έχεις την ευκαιρία να γίνεις φωνή και να δώσεις ελπίδα.
-Γεια. -Δεν θα κολυμπήσεις την κούρσα σου;
-Ναι. -Και τι κάθεσαι και κωλοβαράς;
Πού ξέρεις…
Δεν το πιστεύω ότι ήρθες!
Θα τρελαθώ!
Αδερφή.
Πώς ήρθες εδώ;
Μίλησα με τον σπόνσορα της Ομάδας Προσφύγων
και είπα ότι είμαι αδερφή της διάσημης Γιούσρα Μαρντίνι.
-Πέταξα και μπίζνες κλας. -Τι;
-Εμείς οικονομική. -Δεν πάω οικονομική, χαμπίμπι.
-Κι η Λέσβος; -Θα πάω αμέσως μετά.
Θέλω να σου δείξω κάτι.
Καλή τύχη, αγάπη μου. Δεν ανησυχώ, είσαι τυχερή.
Δεν είναι θέμα τύχης. Να θυμάσαι όλα αυτά που σου έμαθα.
Έλα, Σαέντ.
Ελπίζω να κερδίσεις.
Καλή τύχη, Γιούσρα. Σ' αγαπάμε. Μας λείπεις.
Πόσο μεγάλωσε!
Καλή τύχη.
Αυτό εδώ δεν ήθελα να σου το δείξω.
Γιατί; Γύρισε στην Ερυθραία;
Είναι ασφαλής;
Άκουσα κάτι άλλες κολυμβήτριες.
Είπαν ότι δεν έπρεπε να είμαι εδώ.
Είπαν ότι δεν το αξίζω.
Δίκιο έχουν. Δεν έπρεπε.
Έπρεπε να είσαι στον βυθό του Αιγαίου.
Ή να κοιμάσαι στην άκρη του δρόμου στην Ουγγαρία.
Ή να 'χεις σκοτωθεί σε μια τρύπα στην Νταράγια.
Εγώ θέλω να είμαι κολυμβήτρια.
Οι Ολυμπιονίκες υποτίθεται ότι κάνουν φοβερά πράγματα.
Μην το κάνεις αυτό.
Θυμάσαι τι έλεγε ο μπαμπάς;
"Βρες τη διαδρομή σου. Κολύμπα την κούρσα σου".
Μαλακίες.
Υποδεχτείτε τις αθλήτριες στον πρώτο προκριματικό των 100 μέτρων πεταλούδα.
Να κολυμπήσεις για όλους μας.
Κολύμπα για τον μπαμπά,
που δεν το 'κανε.
Κολύμπα για μένα
που δεν μπόρεσα.
Κολύμπα για τον Σβεν που δεν μπόρεσε.
Κολύμπα για τη Σάντα.
Κολύμπα για τη Ραζάν Χαντάντ.
Στη διαδρομή δύο, για το Κατάρ, η Νάντα Αρακτζί.
Και για όλους όσους πέθαναν πασχίζοντας να βρουν μια νέα ζωή.
Γι' αυτούς κολύμπα.
Στη διαδρομή τρία, για τη Ρουάντα, η Τζοάνα Ουμουρούνγκι.
Είσαι πολύ παραπάνω από Ολυμπιονίκης.
Στη διαδρομή τέσσερα, για την Ολυμπιακή Ομάδα Προσφύγων,
η Γιούσρα Μαρντίνι.
Λάβετε θέσεις.
-Γιούσρα, πάμε! -Γρήγορα!
Έλα, πάμε!
Έλα!
Ναι!
Μπράβο!
Γιούσρα!
Ναι!
-Με παραβγαίνεις; -Τρέχουμε;
Σάρα, μη, είμαι κουρασμένη.
-Κανείς δεν σ' ανάγκασε. -Σε μισώ.
Μ' αγαπάς!
-Φίλα μου τον ολύμπιο κώλο. -Θα σου φιλήσω τον ολύμπιο κώλο!
Όχι!
Η ΥΠΟΛΟΙΠΗ ΟΙΚΟΓΕΝΕΙΑ ΜΑΡΝΤΙΝΙ ΠΕΡΑΣΕ ΤΟ ΑΙΓΑΙΟ ΤΗΝ ΙΔΙΑ ΧΡΟΝΙΑ.
ΣΗΜΕΡΑ ΖΟΥΝ ΣΤΟ ΒΕΡΟΛΙΝΟ.
Η ΣΑΡΑ ΜΑΡΝΤΙΝΙ ΓΥΡΙΣΕ ΣΤΗ ΛΕΣΒΟ
ΓΙΑ ΝΑ ΒΟΗΘΗΣΕΙ ΤΟΥΣ ΠΡΟΣΦΥΓΕΣ ΠΟΥ ΕΦΤΑΝΑΝ ΚΑΘΗΜΕΡΙΝΑ.
Η ΓΙΟΥΣΡΑ ΜΑΡΝΤΙΝΙ ΑΓΩΝΙΣΤΗΚΕ ΣΤΟΥΣ ΟΛΥΜΠΙΑΚΟΥΣ ΤΟΥ ΤΟΚΙΟ ΤΟ 2020.
ΕΠΕΛΕΞΕ ΝΑ ΚΟΛΥΜΠΗΣΕΙ ΓΙΑ ΤΗΝ ΟΛΥΜΠΙΑΚΗ ΟΜΑΔΑ ΠΡΟΣΦΥΓΩΝ.
ΣΗΜΕΡΑ ΕΙΝΑΙ ΠΡΕΣΒΕΙΡΑ ΚΑΛΗΣ ΘΕΛΗΣΗΣ ΤΗΣ UNHCR
ΚΑΙ ΦΩΝΗ ΤΩΝ ΠΡΟΣΦΥΓΩΝ ΟΛΟΥ ΤΟΥ ΚΟΣΜΟΥ.
ΤΟ 2018, Η ΣΑΡΑ ΚΑΙ ΟΙ ΣΥΝΑΔΕΛΦΟΙ ΤΗΣ ΣΥΝΕΛΗΦΘΗΣΑΝ ΑΠΟ ΤΙΣ ΕΛΛΗΝΙΚΕΣ ΑΡΧΕΣ
ΓΙΑ "ΠΑΡΑΝΟΜΗ ΔΙΑΚΙΝΗΣΗ ΑΝΘΡΩΠΩΝ" ΕΝΩ ΒΟΗΘΟΥΣΑΝ ΠΡΟΣΦΥΓΕΣ ΣΤΗ ΛΕΣΒΟ.
ΤΟ ΠΑΡΑΤΗΡΗΤΗΡΙΟ ΑΝΘΡΩΠΙΝΩΝ ΔΙΚΑΙΩΜΑΤΩΝ ΜΙΛΗΣΕ ΓΙΑ "ΠΟΛΙΤΙΚΑ ΚΙΝΗΤΡΑ"
ΚΑΙ Η ΔΙΕΘΝΗΣ ΑΜΝΗΣΤΙΑ ΓΙΑ "ΑΔΙΚΕΣ ΚΑΙ ΑΒΑΣΙΜΕΣ" ΚΑΤΗΓΟΡΙΕΣ.
ΑΝ ΚΑΤΑΔΙΚΑΣΤΕΙ, ΑΝΤΙΜΕΤΩΠΙΖΕΙ ΠΟΙΝΗ 20ΕΤΟΥΣ ΚΑΘΕΙΡΞΗΣ.
5,7 ΕΚΑΤΟΜΜΥΡΙΑ ΣΥΡΟΙ ΒΡΕΘΗΚΑΝ ΣΤΗΝ ΠΡΟΣΦΥΓΙΑ ΑΠΟ ΤΟ 2011.
ΥΠΑΡΧΟΥΝ ΠΑΝΩ ΑΠΟ 30 ΕΚΑΤΟΜΜΥΡΙΑ ΠΡΟΣΦΥΓΕΣ ΔΙΕΘΝΩΣ…
ΕΚ ΤΩΝ ΟΠΟΙΩΝ ΟΙ ΜΙΣΟΙ ΕΙΝΑΙ ΚΑΤΩ ΤΩΝ 18 ΕΤΩΝ.
ΑΝΑΠΑΥΣΟΥ ΕΝ ΕΙΡΗΝΗ ΝΙΚ ΚΙΟΥΠΑΚ (1967-2021)
Υποτιτλισμός: Σοφία Σκουλικάρη